JohanHeinsen/ENO huggingface dataset:
Odense Adresse-Contoirs Efterretninger, 1835-02-09
Det er længe siden, at nogen diplomatisk Forflyttelse har vakt saa megen Opsigt, som den uventede, at Grev Pozzo di Borgo, der nu i 20 Aar har været russisk Gesandt i Paris, er bleven forflyttet til London, og de franske Blade ere uudtømmelige i deres Bestræbelser for at angive Grunden til denne Forandring, der i Paris var saa meget mere paafaldende, som det skal være aldeles vist, at Greven selv ugjerne seer sig kaldet fra et Sted, hvor Opholdet var blevet ham saare behageligt. Jmidlertid synes flere Omstændigheder - især at flere betydelige Diplomater fremskynde deres Afreise til Engelland – at tyde paa, at London er, siden Toryministeriet atter er kommet til Roret, udseet til Middelpunktet for al høiere diplomatisk Virksomhed, hvilket just ikke torde være det gunstigste Varsel for Vedvarenhed af den fransk engelske Alliance, som Fyrst Talleyrand ogsaa direkte antydede i sin Skrivelse til de Franskes Konge, da han nedlagde sin Post. Unægteligen frembyde de nærværende Forhold i Engelland ganske særdeles Jnteresse, og der hører stor Klogskab til, behørigen af bedømme og benytte dem. Det er derfor naturligt, at Rusland ønsker at have en udmærket Mand paa Gesandtskabs posten i London, og Meget taler da for den i Berlin herskende Mening, at Grunden til Grevens Forflyttelse især maa søges i hans erkjendte diplomatiske Dygtighed, da han maaskee fremfor nogen Anden egner sig til, at forudsee de Omvexlinger, som true den nuværende engelske Regjering, og til ved sin Understøttelse at bidrage til at befæste den, saavidt dette er tænkeligt ved en fremmed Agent. Andre betragt denne Begivenhed, om just ikke som et Brud, saa dog som Tegn paa en Spænding imellem Rusland og Frankerig, i hvilket Land hiin Magt da i Fremtiden ikkun skulde repræsenteres ved en Charge d'Affaires. De carlistiske Blade fremhæve isærdeleshed som Grund, at Man paa høiere Sted ikke paa det Bedste skal have optaget Grevens billigelse af Julirevolutionen, som han viste, ved at forblive i Paris i hiint skjebnesvangre Øieblik, og det fortrolige Forhold, hvorhan staaer til Ludvig Philip, og at Man først nu havde fundet det rette Tidspunkt, for paa en iøinefaldende Maade at tilkjendegive sin Misbilligelse heraf. Det være som det vil, saa meget synes at være vist, at hans Bortkaldelse er kommen saavel den franske Regjering som ham selv uventet, og er af begge optagen med Utilfredshed, hvorfor han heller ikke skal fremskynde sin Afreise, men endnu nære det Haab, at den tagne Bestemmelse muligen torde erholde en Forandring, fremkaldt ved det endnu ikke i Petersborg bekjendte Resultat af Valgene i Engelland. Dog ville Nogle vide, at hans Afreise er bestemt til den 8 eller 15 Februar. Gjenstanden for den høiere diplomatiske Virksomhed, der snart ventes at skulle begynde i London, mener Man især at ville vorde: Fredens Vedligeholdelse, i hvilket Øiemed og saa Keiseren af Østerrig i Mai Maaned skal ville foretage en Reise til Mähren, for at have en Sammenkomst med sine høie Forbundne: Ruslands og Preussens Monarker.
Odense Adresse-Contoirs Efterretninger, 1835-02-09
Den wienske Handelsverden troer nu og saa sikkert paa Fredens befæstelse, at Fondskourserne ere bragte til at stige paa Børsen, efterat Man erfarede, at Kavalleriet skulde formindskes. Fra flere Sider bekræftes det, at betydelige Reduktioner skulle foretages i den østerrigske Armee. Saaledes melder Allgemeine Zeitung, at otte Grændseregimenter skulle forlade Hæren og vende tilbage til deres Stationer ved den tyrkiske Grændse, hvilket vilde være en anseelig Formindskelse, da disse Regimenter ere meget stærke, idet Man størstedeels regner 4 til 5000 Md. paa hvert; tillige skulle flere Reservebatterier opløses. Ogsaa i Preussen vedblive flere Foranstaltninger at tyde paa en forestaaende Formindskelse af Hæren, og selv de store Øvelser, som til Foraaret skulle foretages af russiske og preussiske Tropper i Forening, anføres nu som et Fredens Tegn, da Man der ingenlunde - saa hedder det – maa see nogen uvenskabelig Hensigt imod nogen anden Stat, men kun en Forkyndelse af, at disse tvende mægtige Stater følge en og samme Politik, hvori der netop skal ligge en Borgen for Almeen fredens Opretholdelse. Som den værste Anstødsteen for denne betragtes for Øieblikket Spanien; men Man vil saavel i London som i Paris vide, at Hertugen af Welling ton ved en Note til de saakaldte nordiske Hoffer skal paanhave henledet Opmærksomheden paa Vigtigheden af at tilveiebringe en Udsoning imellem de stridende Parter i dette Land, hvilken Man - efter "Morning-Herald" – mener at skulle opnaae ved et Forslag, som Lord F. Sommerset, skal have overbragt Don Carlos, om at frasige sig Tronen, imod en aarlig Jndtægt af 50,000 Pd. Sterl., hvorhos Arvefølgen tillige skulde sikkres hans Efterkommere i Tilfæld af, at den unge Dronning (og hendes Søster?) døde uden Arvinger. Som Middel til at ende den spanske Borgerkrig omtales atter et Projekt angaaende en ægteskabelig Forbindelse imellem Dronningen og en af Don Carlos's Sønner; men dette torde letteligen strande paa den spanske Nations Energie.
Odense Adresse-Contoirs Efterretninger, 1835-02-09
Uagtet Toryministeriet øiensynligen bestræber sig for at vedligeholde venskabelig Forstaaelse med de absolutistiske Regjeringer, gives der dog eet Punkt, hvori de stridende Jnteresser vanskeligen lade sig forene: Det vedbliver nemlig med Skinsyge at betragte Ruslands stedse stigende Jndflydelse, i Tyrkiet, især da flere Forsøg af den engelske Gesandt i Konstantinopel, Lord Ponsonby, paa at forskaffe Engelland lige Rettigheder med Rusland, f. Ex. ved Gjennem farten i Dardanelle=Strædet, og ved hurtig Tilveiebringelse af Koureerheste, ere mislykkede; og skulde et vistnok holst upaalideligt skjøndt af den preussiske Statstidende meddeelt - Rygte, at Sultanen skulde være myrdet, bekræfte sig, torde Følgerne heraf være uberegnelige. Dette Rygte var udbredt i Ancona efter Skipper=Efterretninger fra Corfu Det hed tillige, at tre Paschaer indtil Tronarvingens Myndighedsalder vare stillede i Spidsen af Regjeringen; men den hele Efterretning trænger høiligen til Bekræftelse.
Odense Adresse-Contoirs Efterretninger, 1835-02-09
Spanien. Efterretningerne fra Madrid naae til den 21 Januar, og skildre den der herskende Gjæring, uagtet den udvortes tilveiebragte Rolighed, endnu stedse som meget betydelig. Almindeligen holdt Man sig overbeviist om, at Krigsministeren Llauder vilde see sig nødsaget til at afgive sin Portefeuille, og som hans Efterfølger betegnede Man General Valde, hidtilværende Generalkapitain i Valencia. Regimentet Arragoniens Marsch til Alcovendas havde lignet et Triumphtog; i Madrids Gader viste Borgergaden det militair Æresbeviisning og de for deres liberale Sindelag bekjendte Jndvaanere af hiin Bye havde den Aften, det ankom dertil, illumineret deres Huse. - Med de Oplysninger, som Llauder har meddeelt i Prokuradores=Kammeret, har Man ingenlunde været tilfreds, og han er, siden Opstanden den 18 Jan., bleven en Gjenstand for Spot og Karrikaturer. Saaledes seer Man ham f. Ex. afbildet aldeles sortklædt, med en hvid Plet over Hjertet og de Ord: "Jeg har gjort mit Bedste; men kan ikke forandre dette her, (hvilket har Hensyn til Lachs Død, hvem han 1816 overleverede til Dommerne).
Odense Adresse-Contoirs Efterretninger, 1835-02-09
Om Opstanden den 18de indeholde nu ogsaa engelske Blade detaillerede Efterretninger, som i Hovedsagen stemme overeens med det allerede Meddeelte. Dog fortjener deraf særskilt at fremhæves Beretningen om Mordet paa General Canterae, som selv havde let til Posthuset og forlangt at tale med Anføreren for Oprørerne. Cardero fremtraadte; det kom til Ordstrid, hvorpaa Generalen fremkaldte en afGrenadererne og beordrede ham til de forskjellige Kaserner, for der at uddeele befalinger i hans Navn. Cardero forbød Grenaderen at gaae. "Hvad!" sagde Gen. Canterac, en modig Officeer - ikke adlyde min befaling? Han trak nu Kaarden og gjorde Mine til at gribe Carderoi Brystet, hvorpaa denne traadte nogle Skridt tilbage og tilraabte det bagved ham staaende Kompagnie: "Soldater, Fyr!" Et Skud traf Gen. Canteraae, som styrtede med Udraabet: "Længe leve Jsabella den Anden og vort Lands Frihed!" Endnu to Skud faldt fra Rækkerne, et fjerde fra et Vindue i Posthuset og Canterat havde ophørt at leve. Skjøndt Man havde meget at sige paa hans private Karakteer, beklages hans Død dog almindeligen, da han var en fortjent Officeer; han var født af franske Forældre i Bordeaux, men havde længe staaet i spansk Tieneste, og nyligen, da der var Tale om at udelukke de Fremmede, med meget Eftertryk forsvaret sin Ret til at tjene i Spanien. Hovedmanden for Opstanden, Cardero, er Sekondlieutenant og har beklædt denne Post i 25 Aar. Tapper og bedækket med Ar, var han forbittret over, at han ikke rykkede frem til nogen høiere Grad. J Armeen gives en Mængde subalterne Officerer i lignende Stilling, og den hos dem herskende Aand torde blive meget farlig for Regjeringen, især efterat den har viist saa liden Kraft ved at undertrykke dette Forsøg.
Odense Adresse-Contoirs Efterretninger, 1835-02-09
Fra Krigsskuepladsen ere Efterretningerne noget gunstigere, end forrige Postdag. Minas Sundhedstilstand bedrer sig betydeligt; han red dagligen ud, og Lægerne havde erklæret, at han meget snart vilde kunne tage virksom Deel i Militair=Operationerne. Det er usandt, at Sumalacaragui har taget Fortet Maestra med Storm, og den af Qvotidienne" udbredte Efterretning om Opstand af Militairet i Valladolid og Palencia har heller ikke bekræftet sig.
Odense Adresse-Contoirs Efterretninger, 1835-02-09
Frankerig.
Odense Adresse-Contoirs Efterretninger, 1835-02-09
De ministerielle Blade meddele nu den Note, som er tilsendt den hjemkaldte franske Gesandt i de forenede Stater, for at overgives til disses Udenrigsminister. Den viser det Grundløse i Præsidentens Bebreidelse angaaende Sagens Forsinkelse ved sildig Jndkaldelse af Kamrene, og paastaaer navnligen, at de forenede Staters Gesandt i Frankerig Hr. Livingstone har billiget Grundene for den franske Regjerings Fremgangsmaade, ja endog raadet imod, at forelægge vedkommende Lovudkast strax i de første Dage af den nuværende Session, for at dets Skjebne ikke skulde vorde end mere mislig ved Sammenstød med Debatter af en anden Art. Men Præsidentens Hovedvildfarelse, at han har anseet Traktaten for en afgjort Sag, for Kammeret havde bevilget de fornødne Summer, forbigaaes i denne Note aldeles med Taushed, saa at det bliver meer og meer sandsynligt, at Regjeringen har ført hiin Underhandling paa en Maade, der vil gjøre det saare vanskeligt for den, at komme tilbage til det konstitutionelle Princip. - Hvilken Skjebne der iøvrigt forestaaer Lovudkastet i Deputeertkammeret, kan Man endnu ikke afgjøre. Jmidlertid bestræbe Regjeringens Blade sig for at skaffe det Indgang, ved at gjøre opmærksom paa de Tab, Frankerigs Handel i Almindelighed vil lide ved Afbrydelsen af den gode Forstaaelse med de forenede Stater, og Handelskammeret i Lyon har ogsaa tilstillet de Deputerede for Rhone Departement en Art af Jnstruktion, som viser de overordentlige Tab, denne Stad vilde lide derved.
Odense Adresse-Contoirs Efterretninger, 1835-02-09
Tydskland. Angaaende de tydske Haandværksvendes Vandringer, Forsamlinger og Forbindelser er nu udkommet en Forbundsbeslutning af 15 f. M., hvorved det forbydes hine Haandværkssvende, at vandre til de Lande og Steder, hvor der aabenbart taales Associationer og Forsam Dere. no linger, hvorved den offentlige Rolighed i Ind= og Udlandet kunde trues eller forstyrres. De i saadanne Lande værende Haandværkssvende skulle hjemkaldes og efter deres Tilbagekomst sættes under Opsigt. Over de i Tydskland vandrende Haandværkssvende skal der føres stræng Politie=Opsigt, især med Hensyn til de Forbindelser, hvori de kunde indlade sig. Det andet hannoverske Kammer har antaget et Forslag af Dr. Christiani angaaende Udnævnelsen af en Kommission, som af Regjeringen skulde udbede sig de nødvendige Oplysninger angaaende Forbundsbeslutningen om en Voldgiftsret imellem Regjeringen og Stænderne, og derpaa aflægge Kammeret Beretning desangaaende. J hiin Beslutning forekom ham nemlig Meget at være dunkelt, f. Ex. om begge Parter, Regjering og Stænder, ere beføiede til at vælge Voldgiftsmænd.
Odense Adresse-Contoirs Efterretninger, 1835-02-09
Overretten i Esslingen har nu fældt Dom i en Sag, som var anlagt imod adskillige Würtembergere, der vare satte paa Fæstningen Hohen=Asperg, for Udbredelse af revolutionaire Skrifter og Mistanke og Forfatterskab til samme. Ølskjænker Frank dømtes til 7 Maaneders Fæstningsarbeide, Brevdrager Røhm til 6 Maaneders, og Aloys Schmid til 4 o. s. v. Adskillige frikiendtes.
Odense Adresse-Contoirs Efterretninger, 1835-02-09
Tyrkiet. Varigheden af Fyrst Milosch's Regjering i Servien har været stærkt truet, ved at flere af Landets Primater havde forsamlet sig i Kragujewatz og fattet den Beslutning, at afsætte Fyrsten og ophøie Arveprindsen Milan paa Tronen, i hvis Mindreaarighed da et Regentskabsraad skulle stilles i Spidsen for Regjeringen. Men det skal ikke være lyk kets dem at samle meere end nogle tusinde Tilhængere, som Fyrstens Broder, der beordredes imod dem, skal have adspredt, efter at have taget mange af de meest Anseete iblandt dem til Fange. Man nærede derfor ikke længere i Belgrad Frygt for Fyrst Milosch's Regjering.
Odense Adresse-Contoirs Efterretninger, 1835-02-09
Blandinger. Rusland. Keiseren har skienket Jngenieur-General, Grev v. Suchtelen, St. Andreasordenen i Brillanter, Betragtning af hans udmærkede Tjeneste og hans Bestræbelse for at opretholde de venskabelige Forhold med Hs. M. Kongen af Sverrig og Norge."
Odense Adresse-Contoirs Efterretninger, 1835-02-09
Jndførsels=Friheden af Kornvarer er forlænget for hele Aaret 1835 og udstrakt til det hele russiske Rige. Sverrig. Friherre Ankarsvard har til Kammer=Expeditionen indleveret 43 Petitioner og en Repræsentations Forandring, undertegnet af omtrent 1500 Borgere i Provindsen Nerike.
Odense Adresse-Contoirs Efterretninger, 1835-02-09
J den imod Statsraadets Medlemmer anlagte Sag ere disse af Rigsretten frikiendte for Tiltale.
Odense Adresse-Contoirs Efterretninger, 1835-02-09
Kjøbenhavns Børs-Kours den 6 Februar 1835. Hamb. 2 M. - k. S. 207 1/2. 4 pCt. uopsigelige Rigsbank Spec. 207, solgt til 12 Mk. 6 1/2. Oblig. 101 ½ a 102 Rbd. r. S. Bank-Disconto .... 4 pCt. 4 pCt. norsk Laan ved Hambro Norske Spec. Sedl. pr. 100 og Søn af 1825. 101 a - B. Sp. - 4 - Rbd. Sedl. 4 pCt. do. af 1828. 101 - r. S. 4 pCt. Kongel. Obligationer 4 pCt. nye norske Oblig. af (u. Rente) 91 ½ a - R. Sedl. 1834. 101 a 101 1/2 i Bco. Nations. Obl. (af Laan 4 Febr., 3 PCt. nye dsk. Obla. (1 L. St. 1820) 102 a - Rbd. r. S. 14 Bcomk.) 73 a 73 1/2 L. St. Hals
Odense Adresse-Contoirs Efterretninger, 1835-02-09
AVERTISSEMENTS.
Odense Adresse-Contoirs Efterretninger, 1835-02-09
Theatret i Odense. Onsdagen den 11 Februar 1835 opføres: Den Megetvidende, originalt Lystspil i 5 Atter af Kotzebue. Direktionen. Digtninger af F. C. Hillerup. Under denne Titel vil der i Løbet af indeværende Vinter udkomme et Skrift paa smukt Papir omtrent paa 20 Ark, som overlades Subskribenterne for 1 Rbd. 4 Mk. og andre Kjøbere for 2 Rbd. Bogens Jndhold vil omtrent komme til at bestaae af: 1) Den gamle Hustru, Novelle i Prosa; 2) Sange, skrevne for Studenterforeningen og det romerske Selskab; 3) Versificerede komiske Fortællinger og Eventyr; 4) Et Ægteskab, Novelle i Prosa; b) Digte af blandet Jndhold; 6) Scener af Folkelivet til Bellmannske Melodier; 7) Spøgelset paa Herregaarden, Vaudeville. Saafremt et tilstrækkeligt Antal Subskribenter tegne sig, vil der begyndes paa Trykningen i Slutningen af næste Maaned. Man subskriberer hos undertegnede Forlægger og hos Boghandlerne i Provindserne. Subskribentsamlere erholde de sædvanlige Fordeele. Kjøbenhavn den 26 Januar 1835. C. A. Reizel.
Odense Adresse-Contoirs Efterretninger, 1835-02-09
Som Medlærer ved en Borgerskole ønskes en duelig Seminarist til 1 Mai. De herpaa Reflecterende bedes at aflægge en Billet paa Adressekontoiret mærket A. B.
Odense Adresse-Contoirs Efterretninger, 1835-02-09
En honet og sædelig Pige, som har de bedste Anbefalinger, ønsker Kondition til 1 Mai hos en eenlig Familie, eller og som Stuepige. Adressekontoiret anviser.
Odense Adresse-Contoirs Efterretninger, 1835-02-09
Et ungt Menneske af god Familie, som har lært Landvæsenet, paa et af de større Godser i Holsten, ønsker sig til 1 Mai en Emploi som Avlsforvalter. Reflecterende ville behageligst erholde nøiere Oplysning ved Konsul Fugleberg i Odense.
Odense Adresse-Contoirs Efterretninger, 1835-02-09
For en duelig Huusholderske er til i Mai en Plads ledig paa en Herregaard i Fyen. Adressekontoiret anviser; men uden gode Anbefalinger nytter det ikke at melde sig Hvor en god Kondition for en Farversvend, der er i Besiddelse af gode Anbefalinger saavel om sin Duelighed i Professionen som sædelige Forhold, er at erholde, anviser Adressekontoiret.
Odense Adresse-Contoirs Efterretninger, 1835-02-09
En udmærket smuk Hingst, mørk af Farve, 3 3/4 Aar gammel, 10. Qvarteer høi, kan bekommes hos Undertegnede, naar de ærede Liebhavere vilde behage snarest muligt at henvende dem til mig, som foreviser og afslutter Handel om samme. Svendborg den 29 Januar 1835. P. Baagøe junior. Et tærnet Hestedækken er tabt mellem Brylle og Odense. Den retsindige Finder bedes at aflevere det hos Bager J. Møller eller i Borrebye Mølle.
Odense Adresse-Contoirs Efterretninger, 1835-02-09
Søndag Formiddag den 25de er tabt imellem Odense og Aasum en Sølvdaase, indvendig forgyldt og paa Laaget mærket Tidsfordrive et Den retsindige Finder bedes at aflevere samme paa Odense Politiekammer, mod en passende Douceur.
Odense Adresse-Contoirs Efterretninger, 1835-02-09
Skibeleilighed til Kjøbenhavn. Hvis Veiret tillader, afgaaer Skipper H. J. Topp om 8 a 10 Dage, og medtager Gods og Passagerer. Man behager derom at henvende sig til Kjøbmand J. Nielsen. Til Aarhuus afgaaer Skipper H. Tanggaard sidst i denne Uge, og medtager Fragtgods og Passagerer. Man behager at melde sig hos Mægler Brown.
Odense Adresse-Contoirs Efterretninger, 1835-02-09
Skipper F. Olsen i Assens afseiler sidst i denne Maaned til Kjøbenhavn, om Vinteren tillader det. Medtager Fragtgods og Passagerer.
Odense Adresse-Contoirs Efterretninger, 1835-02-09
Hvor H. v. Aphelens prand Dictionaire Royal Danois & Francois kan erholdes tilkjøbs, anviser Adressekontoiret.
Odense Adresse-Contoirs Efterretninger, 1835-02-09
Haugefrøe. Alle Sorter nyt og frisk, inden og udenlandsk Haugefrøe, samt Ærter og Bønner, tilligemed Blomsterfrøe, sælges til de billigste Priser hos sal. Gartner Bungers Enke Odense d. 10 Febr. 1835. paa Klingenberg.
Odense Adresse-Contoirs Efterretninger, 1835-02-09
Nyt udenlandsk Hauge- og Blomsterfrøe, Ærter og Bønner kan bekommes hos Johan Müller, Kongel. Haugenspekteur.
Odense Adresse-Contoirs Efterretninger, 1835-02-09
Fortrinlig gode store graae Lollandske Ærter er igjen at bekomme hos J. H. C. Wecke i Odense.
Odense Adresse-Contoirs Efterretninger, 1835-02-09
Nogle Favne tør Brænde kan faaes tilkjøbs paa Hedevigs lund. Om faa Dage vil endeel Favne storkløvet Bøgebrænde underhaanden være tilkjøbs i Aalykkegaards Fredeskov. Til Leie. kan erholdes et Værelse med Sovekammer paa Odense Vestergade, strax eller til Paaske Flyttetid, hos Guldsmed A. Bonnesen.
Odense Adresse-Contoirs Efterretninger, 1835-02-09
En Leilighed, bestaaende af 2 a 3 Værelser, samt Kjøkken, Spiiskammer m. m., ønskes til førstkommende Flyttetid. Billet, mærket P., bedes aflagt paa Adressekontoiret.
Odense Adresse-Contoirs Efterretninger, 1835-02-09
Til førstkommende Paaske Flyttetid kan erholdes en Huusleilighed uden for Vesterport. Om Leien akkorderes med M. C. sal. Ullum. Landet. Paa en Gaard, som selv tilligemed dens Omgivelser og Beliggenhed afgiver en særdeles behagelig Bopæl, kan een eller tvende Personer erholde elegant Logie med øvrige Fornødenheder paa billige Vilkaar. Adressekontoiret anviser. Nagbølle Præstegaard i Skanderup Sogn, 1 3/4 Miil sydvest, for Colding, ønskes bortforpagtet tilstundende Mai. Paa Gaarden, hvis Areal udgjør omtrent 175 Tdr. Land, er hidtil holdt o Fæekreature og 6 Heste. Den sidst lagte Rugsæd er 56 Tdr. Til Gaarden avles 7080 Læs Høe aarlig. De, som maatte ønske denne Gaards Avling i Forpagtning, ville behage inden 4 Schmidt, Uger at henvende sig til Præst. Nagbølle Præstegaard den 7 Februar 1835. Den øverste Etage med Loftsrum af Lieutenant M. Teisens Sted i Nørregade i Odense kan strax eller til Paaske Flyttedag erholdes til Leie for en saare billig Betaling. N. A. Holm, Nedergade Nr. 676.
Odense Adresse-Contoirs Efterretninger, 1835-02-09
En Vand- og Veirmølle, med en betydelig Deel Jorder af fortrinlig Bonitet, beliggende i en af Fyens kornrigste Egne, er underhaanden at erholde tilkjøbs. Nærmere Underretning om denne fortrinlige Eiendom erholdes paa Adressekontoiret.
Odense Adresse-Contoirs Efterretninger, 1835-02-09
Fredagen den 13 d. M., Formiddag Kl. 11, bliver, efter Skifterettens Foranstaltning, afholdt en 4de og sidste Auction over det afg. Tømmermester Valentin Lunds Stervboe tilhørende, i Holsedaarestrædet under No. 350 Litr. A beliggende Huus. Hvilket herved bekjendtgjøres. Reimuth. Odense den 6 Febr. 1835. Der
Odense Adresse-Contoirs Efterretninger, 1835-02-09
Tirsdagen den 24 Febr. næstkommende om Formiddagen Kl. 11, afholdes Auction i Steenløse Præstegaard over noget Korn, bestaaende af Rug, Byg, Havre og Boghvede, samt 2 meget gode Vognheste, Alt tilhørende afg. Sognepræst Hr. Nees's Stervboe. Hvilket herved bekjendtgjøres. Odense Herredskontoir den 8 Febr. 1835. C. A. Falbe.
Odense Adresse-Contoirs Efterretninger, 1835-02-09
Ved Proklama af 3 d. M., som vil blive læst inden vedkommende Retter, ere Alle og Enhver som maatte have noget at fordre i Stervboerne efter afgangne Pastor Torkild Lund, Sognepræst for Tommerup og Brylle Menigheder og hans senere ligeledes afdøde Enke Helene Dorothea, fød von Aphelen, afgangne Pastor Christopher Nees, Sognepræst for og 2) Steenløse og Fangel Menigheder, i Overeensstemmelse med Plakaten af 2 Juni 1819 bleven indkaldt med 12 Ugers Varsel til at anmelde og legitimere deres Krav for undertegnede Skifteforvalter i Odense Herred. Hvilket herved endvidere bekjendtgjøres. Odense Herredskontoir den 7 Februar 1835. C. A. Falbe.
Odense Adresse-Contoirs Efterretninger, 1835-02-09
Jfølge Forlig og Udlæg, samt Vedkommendes Begjæring, stilles det Smedemester Kock tilhørende, i denne Byes Klostergade under No. 202 beliggende Huus til Bortsalg ved tre Auctioner Fredagen den 20 hujus, samt 6 og 20 Marts førstkommende, hver Gang Kl. 11 om Formiddagen. Huset bestaaer af 5 Fag til Gaden, 5 1/2 Fag til Gaarden, hvori og er 4 Fag Huus, indrettet til Smedeværksted, Alt opført af Egebindingsværk og teglhængt. Til Stedet hører en brolagt Gaardsplads med Vand og en liden Hauge. De to første Auctioner afholdes paa Raadhuset, den 3die i selve Stedet. Konditionerne erfares ved Auctionerne og forud hos Forvalter Svensen, paa Brahetrolleborg. Byefogedkontoiret, Faaborg den 5 Febr. 1835. Wiborg.
Odense Adresse-Contoirs Efterretninger, 1835-02-09
Bekjendtgjørelse. Efter den i en Skiftesamling i Hattemagermester Grøns Opbudsboe tagne Beslutning, stilles de dette Boe tilhørende faste Eiendomme, beliggende paa Hjørnet af denne Byes Øster= og Damgade, bestaaende af 14 Fag 1 Etages og 5 Fag 2 Etages Bindingsværk Bygning til Gaden, til een eneste offentlig Auction, som holdes paa selve Stedet Tirsdagen den 17 denne Maaned, om Formiddagen Kl. 10. Konditionerne ere til Eftersyn her paa Kontoiret. Eiendommen er beqvemt beliggende for en Handlende eller næringsdrivende Borger. Assens Byefogedkontoir den 2 Febr. 1835. Gundorph.
Odense Adresse-Contoirs Efterretninger, 1835-02-09
Bekjendtgjørelse. Onsdagen den 18 denne Maaned, om Formiddagen Kl. 10, bortsælges ved offentlig Auction det Hattemager Grøns Opbudsboe tilhørende Løsøre, bestaaende af Chatoller, Sophaer, Komoder, Speile, Stole og Borde m.v., samt nogle til Hattemagerprofessionen henhørende Redskaber. Hvilket herved bekjendtgjøres til de Lysthavendes Efterretning. Assens Byefogedkontoir den 2 Febr. 1835. Gundorph.